ŠOLSKA EKIPA VSŠGT BLED 2016/17

**ZAKAJ SODELOVATI V ŠOLSKI EKIPI**

Sodelovanje v šolski ekipi vam daje:

* možnost sodelovanja na pomembnih dogodkih (športnih, kulturnih, zabavnih …)
* možnost dela z vrhunskimi strokovnjaki in s tem pridobivanje novih znanj, izkušenj in kompetenc;
* možnost pridobitve referenčnega pisma, pomembnega pri iskanju zaposlitve;
* možnost dolgoročnega sodelovanja s podjetjem – priložnost za kasnejšo zaposlitev;
* prednost pri izboru študentov za udeležbo na državnih in mednarodnih tekmovanjih in srečanjih.

Delo v šolski ekipi se šteje kot del obveznega praktičnega izobraževanja, ki se lahko opravi že v teku študijskega leta. Predvsem pa sodelovanje v šolski ekipi pomeni čast. Vanjo so povabljeni ambiciozni študenti, ki si želijo nekaj več.

**KAKO SE PRIJAVITI ZA SODELOVANJE V ŠOLSKI EKIPI**

Za sodelovanje v šolski ekipi je potrebno:

1. izpolniti Prijavni obrazec (Priloga 1)
2. priložiti življenjepis (CV) v Europass formatu (Obrazec dostopen na linku: <https://europass.cedefop.europa.eu/editors/sl/cv/compose>)
3. priložiti motivacijsko pismo, v katerem opišete znanja, izkušnje in kompetence ter opredelite področja dela, na katerih bi želeli še posebej delati v šolski ekipi (npr. strežba, kuharstvo, animacija, organizacija dogodkov).

**OKVIRNA PRAVILA IN NAČIN SODELOVANJA V ŠOLSKI EKIPI**

S prijavljenimi študenti bo vodja šolske ekipe mag. Darja Radić opravila intervju/razgovor in na tej podlagi potrdila njihovo vključitev na listo šolske ekipe.

Študenti bodo članstvo v šolski ekipi ohranjali z odzivanjem na povpraševanja podjetij po sodelovanju šolske ekipe na njihovih dogodkih. Prijavljeni študenti, ki:

* se ne bodo odzivali na povpraševanja,
* ne bodo uspešno prestali razgovorov s podjetji,
* ne bodo vestno in uspešno opravljali svojega dela,
* ne bodo redno opravljali študijskih obveznosti,
* ne bodo pripravljeni sodelovati pri dobrodelnih in protokolarnih projektih šole,

ne bodo mogli več sodelovati v šolski ekipi.

**KAKO BO POTEKAL PROCES OBLIKOVANJA ŠOLSKE EKIPE ZA POSAMEZNE DOGODKE PODJETIJ**

1. **Povpraševanje podjetja po šolski ekipi**

Proces se začne s povpraševanjem podjetja po vključevanju šolske ekipe v izvedbo določenega dogodka (npr. sodelovanje pri organizaciji gostinske ponudbe na prireditvi Pokal Vitranc Kranjska Gora). V povpraševanju podjetja bo določeno, koliko članov šolske ekipe za posamezna delovna področja potrebujejo, kdaj in za koliko časa. Podjetja bodo v povpraševanju navedla tudi vrednost nagrade za uspešno opravljeno delo, ki ne sme biti nižja od zakonsko določene vrednosti nagrade za opravljanje PRI v podjetju.

1. **Obvestilo študentov z liste šolske ekipe o povpraševanju podjetja**

Vodja šolske ekipe bo o povpraševanju podjetja obvestil študente z liste šolske ekipe.

1. **Prijava zainteresiranih študentov za sodelovanje na dogodku**

Študenti bodo izkazali svoj interes za sodelovanje na dogodku s prijavo vodji šolske ekipe v določenem roku.

1. **Razgovor prijavljenih študentov z vodstvom šolske ekipe**

Vodstvo šolske ekipe bo s prijavljenimi študenti opravil uvodni razgovor in pripravil predlog članov šolske ekipe za podjetje.

1. **Pogovor predlaganih članov šolske ekipe s predstavnikom/mentorjem v podjetju in končni izbor šolske ekipe**

Predlagani člani šolske ekipe bodo opravili razgovor s predstavnikom/mentorjem v podjetju, ki bo izvedel tudi končni izbor članov šolske ekipe.

1. **Podpis pogodbe o izvajanju PRI z delom v šolski ekipi**

Pravice, obveznosti in dolžnosti študentov, šole in podjetja se bodo opredelile v pogodbi o izvajanju PRI z delom v šolski ekipi.

V času dela v šolski ekipi so študenti opravičeni odsotnosti na predavanjih in vajah.

Vodja šolske ekipe: mag. Darja Radić

Bled, 21. 10. 2016